Aus Füehrer chöi sie schitere, drfür si sie dr gebornig zwöit Ma: Treu, zueverlässig, gründlich ir Arbeit, grossmüetig ir Beurteilig vo angerne. Äs steckt ä Bedächtigkeit i ihne, wo angeri aus Ängstirnigkeit oder Beschränktheit bezeichne wärde, aber sie si sicher ir Asicht, dassäs besser isch, sini Gränzene ds kenne, statt sich i Wagnissä idsloh. Sie  hei Sinn für trochene, lise und liebenswürdige Humor. Ihri gsamti Hautig angerer Mönsche gägeüber wird dür gedudigi Fürsorg und unerschütterlicher Beständigkeit uszeichnet. Gfüeususbrüch lige ihne gar nid, was sich mängisch aus unagnähm usesteut, de sie wüsse nid, was sie mit ihrne Gfüeusüberschüss afoh söue; sie blibe i ihne stecke und quäle sie. Aus Fründ - und eigentlech verhaute sie sich aune Mönsche gägeüber fründschaftlich - si sie so zueverlässig und gmüetlech wiene guet ighockte Lähnstueu. D Johr  vom Hung entspräche dä Hundstage im Summer: Äs si längi, gmachlechi und meistens konservativi Periodene ir Gschicht, i dene sich dr Zitgeist lieber uf die gueti auti Zit aus uf die radikale Gedanke grichtet het. Uf fasch unuffäuiger Art und Wiis ordne sich d Ding und füege sich i, so wies sich ä Hung i sire Egge gmüetlech macht, wen är ischlofe wot. Ihri grossi Stärchi isch ds Gfüeu vor Zueverlässlichkeit, wo sie usstrahle, bsungers wen sie die mittlere Johre überschritte hei. Angeri Mönsche finges agnähm,  mit ihne zämmedsläbe. Sie si ds Pousterchüssi, wo schinbar so müehlos aui Püff und Schläg uffoht.